Murder, Inc. (film)
<s>Murder, Inc. () je američki crno-bijeli kriminalistički film snimljen 1960. godine u režiji Stuarta Rosenberga kome je to predstavljao režijski debi.</s><s>Film se temelji na istoimenoj knjizi Burtona Turkusa, njujorškog tužioca koji je dvije decenije ranije vodio istragu koja će dovesti do razbijanja Murder, Inc., zloglasne bande profesionalnih ubica.</s><s>Isti su događaji devet godina ranije bili inspirirali film The Enforcer, ali se Murder, Inc., iako sadrži fiktivne likove i događaje, daleko čvršće drži činjenica, odnosno koristi stvarna imena.</s><s>Ključni lik u flmu je Abe Reles, ubica (čiji lik tumači Peter Falk) koji nakon hapšenja u nastojanju da izbjegne smrtnu kaznu odlučuje svjedočiti protiv svojih kolega te tako osigura smrtnu presudu svom šefu Lepkea (čiji lik tumači David J. Stewart), ali potom sam strada u sumnjivim okolnostima iako je bio pod policijskom zaštitom.</s>

<s>Vjeruje se kako je studio 20th Century Fox projekt pokrenuo potaknut uspjehom Nesalomljivih, tematski srodne memoarske knjige Eliota Nessa koja je poslužila kao predložak za popularnu istoimenu TV-seriju.</s><s>Na sam film, međutim, nije potrošen veliki novac; nakon što je ponuđenu ulogu Relesa odbio mladi i perspektivni Robert Evans (budući šef Paramounta), dodijeljena je Falku, nepoznatom glumcu koji je dotada nastupao isključivo po drugorazrednim teatrima Nove Engleske.</s><s>Za film su korištene autentične lokacije u New Yorku.</s><s>Film je na kraju dobio relativno mlake kritike, a usporedbe sa The Enforcerom obično daju prednost prethodnom filmu.</s><s>Falk je, međutim, ostavio izuzetno snažan dojam te je nominiran za Oscar za najboljeg sporednog glumca, te je poslije tvrdio da mu je upravo Murder, Inc. lansirao karijeru.</s>

<s>Uloge
 Stuart Whitman - Joey Collins
 May Britt - Eadie Collins
 Henry Morgan - Burton Turkus
 Peter Falk - Abe 'Kid Twist' Reles
 David J. Stewart - Lepke
 Simon Oakland - Detektiv por.</s><s>William Flaherty Tobin
 Sarah Vaughan - Pjevačica u noćnom klubu
 Morey Amsterdam - Walter Sage
 Eli Mintz - Joe Rosen
 Joseph Bernard - Mendy Weiss
 Warren Finnerty - Bug Workman
 Vincent Gardenia - Lazlo
 Helen Waters - Mrs.</s><s>Rose Corsi
 Leon B. Stevens - Loughran
 Howard Smith - Albert Anastasia (as Howard I. Smith)</s>

<s>U filmu svu svoje filmske debije imali Sylvia Miles, Seymour Cassel i Sarah Vaughan.</s><s>Malu ulogu igra i Vincent Gardenia, koji će kasnije postati jedan od istaknutih karakternih glumaca.</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Dramski filmovi
Historijski filmovi
Gangsterski filmovi
Authority control 2</s>

